NOTEIKUMI

Carnikavā, Ādažu novadā

|  |  |
| --- | --- |
| 30.08.2021. | Nr. CPS/1-17/21/1 |
| **Attālināta mācību procesa kārtība 2021./2022. mācību gadā** *Izdoti saskaņā ar Ministru kabineta 2020. gada 9. jūnija noteikumu Nr. 360 “Epidemioloģiskās drošības pasākumi Covid-19 infekcijas izplatības ierobežošanai” 40.6**punktu.* |

1. **Vispārīgie noteikumi**
	1. Šie iekšējie noteikumi izdoti saskaņā ar Ministru kabineta 2020. gada 9. jūnija noteikumu Nr.360 “Epidemioloģiskās drošības pasākumi Covid-19 infekcijas izplatības ierobežošanai” 40.6 punktu.
	2. Kārtība nosaka attālinātā mācību procesa organizēšanas un norises nosacījumus Carnikavas pamatskolā (turpmāk *– CPS*), lai mazinātu iespējamos inficēšanās riskus klātienes mācībās.
	3. Attālināts mācību process ir saistošs izpildei CPS izglītojamajiem un pedagogiem, ja tiem ir noteikti obligāti pretepidēmijas pasākumi (karantīna, izolācija)
2. **Attālinātā mācību procesa noteikšana**
3. Pamatojoties uz Slimību profilakses un kontroles centra (turpmāk - *SPKC*) informāciju par Covid-19 infekcijas izplatību un epidemioloģiskās situācijas pasliktināšanos Ādažu novada administratīvajā teritorijā, CPS direktors var pieņemt lēmumu par pāreju uz daļēji vai pilnībā attālinātām mācībām, saskaņojot ar Ādažu novada pašvaldības izpilddirektoru. Minēto lēmumu nostiprina CPS rīkojumā.
4. Attālinātās mācības vispārējā izglītībā var noteikt:
	1. izglītojamajiem, kuru mācību priekšmetu pedagogam noteikti obligāti pretepidēmijas pasākumi;
	2. tā mācību priekšmeta izglītojamajiem, kura pedagogs nevar īstenot mācību procesu klātienē skolas direktora vai pašvaldības citu noteiktu pamatotu iemeslu dēļ;
	3. individuālu konsultāciju sniegšanai izglītojamajiem mācību priekšmetos, kuros ir paredzēti valsts pārbaudes darbi izglītības pakāpes noslēgumā 2021./2022. mācību gadā;
	4. individuālu konsultāciju sniegšanai izglītojamajiem, kuri ir pakļauti priekšlaicīgas mācību pārtraukšanas riskam.
5. Mācību procesa organizācija kādai konkrētai klasei vai klašu grupai var tikt mainīta, pamatojoties uz ārējo normatīvo regulējumu.
6. **Attālinātā mācību procesa pamatprincipi**
7. CPS oficiālais un galvenais saziņas kanāls ar izglītojamajiem un izglītojamo likumiskajiem pārstāvjiem (turpmāk *– vecākiem*) ir elektroniskā skolvadības sistēma [www.e-klase.lv](http://www.e-klase.lv) (tuprmāk – *e-klase).*
8. Attālināto mācību laikā 1.-3. klasēm līdz piektdienas plkst. 16.00 tīmekļa vietnē [www.carnikavasskola.lv](http://www.carnikavasskola.lv) tiek publicēts nākamās nedēļas mācību plāns, kurā tiek norādītas tiešsaistes stundas, sasniedzamie rezultāti un plānotie uzdevumi. Klašu audzinātājas katru rītu līdz plkst. 8.30 e-klases pastā izglītojamajiem nosūta dienas plānu.
9. Attālināto mācību laikā 4.-9. klašu izglītojamajiem mācību uzdevumi tiek pievienoti e-klasē kā dokuments pie stundas tēmas, kuru sagatavo un līdz plkst. 8.30 pievieno mācību priekšmetu pedagogi. Dokumentā ir sniegta informācija par stundas sasniedzamo rezultātu, jaunās informācijas ieguvi un lietošanu, atgriezeniskās saites saņemšanu, kā arī veicamā darba iesniegšanas veidu un laiku.
10. Mācoties attālināti, mācību stundas un klases stundas vismaz 50% apmērā no kopējā mācību laika tiek organizētas tiešsaistē, nodrošinot 2 – 4 tiešsaistes stundas dienā. Par stundu tiešsaistē vismaz vienu dienu iepriekš jāveic attiecīgs ieraksts izglītojamā e-klases dienasgrāmatā pie mājas darba uz stundu, kad notiks tiešsaistes stunda. Attālinātās stundas tiek vadītas, izmantojot platformu Microsoft Teams (turpmāk – *MT*), ievērojot uzvedības normas, skolas iekšējās kārtības noteikumus un personas fizisko datu aizsardzību.
11. Attālināto mācību laikā pedagogs veic ierakstu, ka konkrētais izglītojamais nav piedalījies mācību stundā, ja:
	1. izglītojamais nav piedalījies tiešsaistes stundā, bet pedagogs vai klases audzinātājs nav informēts par attaisnotiem nepiedalīšanās iemesliem;
	2. izglītojamais ir pieslēdzies tiešsaistes stundai, taču nereaģē vairākkārt uz pedagoga uzdotiem jautājumiem;
	3. pedagogs ir spiests izglītojamo atvienot no tiešsaistes stundas rupju ētikas normu pārkāpuma dēļ;
	4. mācību stundā, kas nav tiešsaistes stunda, izglītojamais nav iesniedzis mācību stundā uzdoto uzdevumu noteiktajā termiņā un noteiktajā veidā.
12. Konsultācijas notiek saskaņā ar apstiprināto pedagogu konsultāciju sarakstu. Izglītojamais ne vēlāk kā divas dienas pirms konkrētās konsultācijas, nosūta priekšmeta pedagogam rakstisku pieteikumu e-klases pastā, norādot datumu, tēmu un konsultācijas mērķi – mācību satura apgūšana vai mācību satura padziļināšana, vai pārbaudes darba veikšana u.tml.
13. Pārbaudes darbi var tikt plānoti individuāli izglītojamajam, klases daļai vai visai klasei kopā. Pedagogs ne vēlāk kā trīs dienas pirms konkrētā pārbaudes darba, veic ierakstu e-klases pārbaudes darbu plānotājā un izglītojamo dienasgrāmatā.
14. **Noslēguma jautājumi**
15. Atbildīgā persona par šo noteikumu ievērošanu ir direktora vietniece izglītības jomā Eva Odziņa.
16. CPS direktors un direktora vietnieki saziņai ar izglītojamajiem un vecākiem izmanto e-klasi, izglītojamo un vecāku informēšanai e-klasi un CPS kontu sociālajā tīklā *Facebook*.
17. Šie noteikumi stājas spēkā nākamajā dienā pēc to apstiprināšanas.

|  |  |
| --- | --- |
| Carnikavas pamatskolas direktors | R. Pauls |